## 5В050400 – журналистика мамандығы бойынша 2-курс студенттеріне жүргізілетін «Әлеуметтік журналистика» пәні дәрістерінің қысқаша мазмұны

№ 13 дәріс

**Мәдениет, өнер тақырыбына қалам тербейтін жас журналистер қолтаңбасы**

 Қазіргі жаһандану дәуірінде халықтың ұлттық мәдениеті мен өнерін сақтап қалушы негізгі күштің бірі – бұл БАҚ. Бүгінде Қазақстан БАҚ-ы өзіндік бет-бейнесін сақтап, дамып, қалыптасу үстінде.

 Әрбір ұлттың қауымдасуы – территория, өмір сүру көзі – экономика, тіл, өнер, мәдениет пен әдет-ғұрыптардан байқалатын ұлттық психология сияқты негізгі белгілерге ие. Аталған қасиеттер ұлт пішінін, оның тарихи-дәстүрлі байлығын көрсетеді. Олар ұлт өмірінің біте сіңіскен белгілері болып табылады.

 «Алматы ақшамы» газетінде қаламын ұштап жүрген Қасым Азамат «Алматыны кімдер басқарды?», «Алматының архитекторлары», айына бір рет шығатын төрт беттік «Алуа» қосымшасы секілді айдарларында қалам тербеп жүргендігін айта кеткен жөн. Жас журналист «Алматыны кімдер басқарды?» айдары бойынша жазылған мақаласында сонау жиырмасыншы жылдардан бері қарай Қазақстанның астанасы саналып келген Алматыны басқарған басшылар жайында жазды.

 Кезінде орыс жазушысы Н.Г.Чернышевский: “Шеберлікті шыңдау дегеніміз – ақыл-ойды жетілдіру, дерек пен көріністі ұғуға машықтану болып табылады”, - деп орынды пікір білдірген. Сондықтан да бүгінгі жастар шын шеберлікке жету үшін әлі көбірек шыңдалулары қажет.